kalixlouiis/myanmar-wikipedia-corpus huggingface dataset:
"Latein: Nuntii Latini mensis lunii 2010: Lateinischer Monats rückblick" (in Latin). Radio Bremen. Archived from the original on 18 June 2010. Retrieved 16 July 2010 လက်တင်ဘာသာဖြင့်သာရေးသားထားသော လက်တင်ဝီကီပီးဒီးယား (Vicipaedia Latina) ဟူ၍ရှိရာ ဆောင်းပါးပေါင်း ၁၃၄,၀၀၀ ကျော်ရှိသည်။
Gomes, Lee (September 29, 2007). "Veni, Vidi, Wiki: Latin Isn't Dead on 'Vicipaedia' – Online Reference Features Britannia Spears, Disneyi; Disputing Computatrum". The Wall Street Journal. Retrieved September 30, 2011. အက္ခရာများ လက်တင်ဘာသာစကား၏ အက္ခရာများမှာ အောက်ပါအတိုင်း ဖြစ်သည်။
Aa,Bb,Cc,Dd,Ee,Ff,Gg,Hh,Ii,Kk,Ll,Mm,Nn,Oo,Pp,Qq,Rr,Ss,Tt,Vv (Uu),Xx,Yy,Zz ယင်းတို့ကို အောက်ပါအတိုင်းဖတ်ရသည်။
a - အာ b - ဘယ် c - ခယ် d - ဒယ် e - အယ် f - အက်ဖ် g - ဂယ် h - ဟာ i - အီ k - ခါ l - အလ် m - အမ် n - အန် o - အို p - ပယ် q - ခူ r - "error" စကားလုံးမှ "err" (ရကောက်လျှာလိပ်သံဖြင့်) s - အက်စ် t - တယ် v - အူ x - အစ်ခ်စ် y - အီဂရိုင်းခါ (ဂရိ "I" ဟုအဓိပ္ပာယ်ရသည်) z - ဇယ်ထာ အသံထွက်ပုံ လက်တင်ဘာသာစကား၏ အသံထွက်ပုံသည် အင်္ဂလိပ်ဘာသာစကားအသံထွက်နှင့် အနည်းငယ်ကွဲပြားခြားနားသည်။
ဗျည်းများ b သည် "ဘ" အသံ c သည် "စ" အသံ d သည် "ဒ" အသံ f သည် အင်္ဂလိပ်နှင့်အတူ"ဖ" g သည် "ဂ" အသံ h သည် အင်္ဂလိပ်နှင့်အတူ"ဟ" i သည် ဗျည်းနှင့်သရနှစ်မျိုးရှိကာ ဗျည်းသံကို "ယ" အသံဖြင့်ထွက်သည်။
"J" ဟူ၍လည်း ရေး၍ရသည်။
k သည် "ခ" အသံ l သည် "လ" အသံ m သည် "မ" အသံ n သည် "န" အသံ p သည် "ဖ" အသံ q ၏‌အနောက်တွင် "u" လိုက်သည်။
သို့ဖြစ်ရာ "qu" သည် အင်္ဂလိပ်နှင့်ဆင်တူသည်။
r သည် ရကောက်လျှာလိပ်သံဖြင့် ထွက်သည်။
s သည် "စ" အသံ t သည် "ထ" အသံ v သည်လည်း ဗျည်းနှင်သရကွဲပြန်သည်။
သရဟုကွဲပြားစေရန် "u" ဟု ယခုခေတ်စာအုပ်များတွင်‌ရေးသားကြသည်။
ဗျည်း "v" ကို "ဝ" အသံဖြင့်ထွက်သည်။
x သည် အင်္ဂလိပ်စကားလုံး "extract" မှ "x" အသံ z သည် အင်္ဂလိပ်စကားလုံး "adze" မှ "dz" အသံ သရများ a သည် "အ" ā သည် "အာ" i သည် "အစ်" ī သည် "ဤ" "o" သည် "အော့" "ō" သည် "အို/အိုး" "u/v" သည် "ဥ" "ū/v̄' သည် "ဦ" e သည် "အက်" ē သည် "ဧ" y သည် "အျူ" ȳ သည် "အျူး" "y" ကိုမူဂရိစကားလုံးတွင်သာတွေ့ရသည်။
သရတွဲများ "ae (æ)" သည် "အိုင်း" "oe (œ)" သည် "အွိုင်း" "eu" သည် "အေယူ" အသံကို မြန်မြန်ထွက်သည်။
"au" သည် အင်္ဂလိပ်စကားလုံး "out" မှ "ou" "ei" သည် "အေး" "ui" သည် အင်္ဂလိပ်စကားလုံး "quick" မှ "ui" ဗျည်းတွဲများ "ch" သည် "ခ" သံပြင်းပြင်း "th" သည် "ထ" အသံ "ph" သည် "ဖ" အသံ နမူနာစကားလုံးများ Amīcus- အမိကုစ် (သူငယ်ချင်း)၊ Iūdex - ယူဒက်(စ်) (တရားသူကြီး)၊ Vēnālīcius- ဝေနာလီခစ်အု(စ်) (ကျွန်ရောင်းသူ)၊ Poēta- ပေါ့အေတ (ကဗျာဆရာ)၊ Leō- လက်အို (ခြင်္သေ့)၊ Vīllae - ဝီလိုင်း (အိမ်များ)၊ Īrātus- အီရာတု(စ်) (စိတ်ဆိုးသည်) ကိုးကား Benjamin L. D'ooge - Latin for beginners ကဏ္ဍ:လက်တင်ဘာသာစကား။
ယိုဟန် ကားလ် ဖရီးဒရစ် ဂေါက် (, ; , ; ) () သည် ဂျာမန်လူမျိုး သင်္ချာပညာရှင် တစ်ဦးဖြစ်ပြီး၊ ၎င်းကျေးဇူးပြုခဲ့သည့် ပညာရပ်နယ်ပယ် အများအပြားထဲတွင် ကိန်းသီအိုရီ (number theory)၊ အက္ခရာသင်္ချာ (algebra)၊ စာရင်းအင်းဗေဒ (statistics)၊ ခွဲခြမ်းစိတ်ဖြာသင်္ချာ (mathematical analysis)၊ ဒစ်ဖရန်ရှယ်ဂျီဩမေတြီ (differential geometry)၊ ဂျီအော့ဒက်ဆီ (geodesy)၊ ဘူမိရူပဗေဒ (geophysics)၊ လျှပ်ငြိမ်ဗေဒ (electrostatics)၊ နက္ခတ္တဗေဒ (astronomy)၊ မေးထရစ်သီအိုရီ (matrix theory) နှင့် အလင်းဆိုင်ရာ ရူပဗေဒ (optics) တို့ ပါဝင်သည်။
အညွှန်း ကိုးကား ကဏ္ဍ:ဂျာမန် သင်္ချာပညာရှင်များ ကဏ္ဍ:ဂျာမန် နက္ခတ္တဗေဒပညာရှင်များ။
သင်္ချာဘာသာရပ်တွင်၊ တိုပေါ်လော်ဂျစ်ကယ် ဟင်းလင်း (topological space) တစ်ခုပေါ်ရှိ အစု ကောက်လှိုင်းစည်းများ (sheaves of sets) ဖြင့် ဖွဲ့စည်းထားသည့် ကတ်တဂိုရီ (category) ကဲ့သို့ ပြုမူသည့် ကတ်တဂိုရီ အမျိုးအစားတစ်ခုကို တိုပို (, ၊ သို့ ; ဗဟုဝုစ် topoi, ၊ ၊ သို့ toposes) ဟုခေါ်သည်။
တိုပိုများသည် အစုကတ်တဂိုရီ (category of sets) နှင့် များစွာဆင်တူပြီး၊ ပိုင်းခြေဖန်တီးခြင်း (localization) ဟူသည့် သဘောတစ်ရပ်လည်း ပိုင်ဆိုင်သည်။
တစ်နည်းဆိုရလျှင် တိုပိုများသည် အစက်-အစု တိုပေါ်လော်ဂျီ (point-set topology) ကို ယေဘုယျပြုထားခြင်း ဖြစ်သည်။
ဂရိုသန်ဒိခ် တိုပိုများ (Grothendieck topoi) ကို အက္ခရာသင်္ချာနည်းကျ ဂျီဩမေတြီ (algebraic geometry) တွင် အသုံးပြုပြီး၊ ပို၍ ယေဘုယျကျသည့် အခြေခံ တိုပိုများ (elementary topoi) ကို သင်္ချာယုတ္တိဗေဒတွင် အသုံးပြုသည်။
ဤ တိုလီယာတီ မျက်နှာပြင် (Togliatti surface) မှာ ဒီဂရီ အဆင့် ငါး ရှိသည့် အက္ခရာသင်္ချာ မျက်နှာပြင် (algebraic surface) တစ်မျိုး ဖြစ်သည်။
ပုံတွင်ပြထားသည်မှာ ၎င်းမျက်နှာပြင်၏ ကိန်းစစ်လမ်းကြောင်း (real locus) တစ်စိတ်တစ်ဒေသ ဖြစ်သည်။
အက္ခရာသင်္ချာနည်းကျ ဂျီဩမေတြီ (algebraic geometry) သည် သင်္ချာပညာ၏ ဘာသာရပ်ခွဲတစ်ခုဖြစ်ပြီး ပိုလီနိုမီရယ် ညီမျှခြင်း (polynomial equation) များ၏ ကိန်းရင်းများကို လေ့လာသည့် ဘာသာရပ်အဖြစ် ရှေးယခင်က သတ်မှတ်ခဲ့သည်။
သို့သော် မျက်မှောက်ခေတ် အက္ခရာသင်္ချာ ဂျီဩမေတြီ ဘာသာရပ်မှာမူ ခေတ်သစ် အက္ခရာသင်္ချာ (abstract algebra)၊ အထူးသဖြင့် ပတ်လည်ညီ အက္ခရာသင်္ချာ (commutative algebra)၊ နည်းလမ်းများအပေါ်တွင် ပိုမိုမှီတည်ပြီး၊ ဂျီဩမေတြီ (geometry) အသုံးအနှုန်းများကို အသုံးပြု၍ ဂျီဩမေတြီ ပြဿနာများကို လေ့လာဖြေရှင်းခြင်း ဖြစ်သည်။
မြန်မာဘာသာဖြင့် "မိခင်ကျောင်း"၊ သို့မဟုတ် "ပညာရင်နို့ သောက်စို့ရာ" ဟု ဘာသာပြန်လေ့ရှိသည့် စကားစု၏ မူရင်းမှာ "Alma mater" ဟူသည့် လက်တင်ဘာသာ စကားစုဖြစ်သည်။
လက်တင်ဘာသာဖြင့် alma ဆိုသည်မှာ အာဟာရ ပြည့်ဖြိုးစေသော၊ သို့မဟုတ် ကြင်နာသော ဟု အဓိပ္ပာယ်ရပြီး၊ mater ဆိုသည်မှာ မိခင် ဟု အဓိပ္ပာယ်ရသည်။
အသုံးနည်းသည့် ဗဟုဝုစ်ကိန်းမှာ almae matres ဖြစ်သည်။
ဤစကားစုကို ရှေးရောမ (ancient Rome) ခေတ်တွင်း မယ်တော်နတ်ဘုရား (mother goddess) များ၊ အထူးသဖြင့် စီးရီးစ် (Ceres) သို့ စစ်ဘလီ (Cybele)၊Shorter Oxford English Dictionary, 3rd edition ကို ရည်ညွှန်းရာတွင် အသုံးပြုပြီး၊ နောင် ခရစ်ယာန်ဘာသာ ထွန်းကားလာပြီးနောက်တွင် မယ်တော်မေရီ (Virgin Mary) ကို ရည်ညွှန်းရာတွင် အသုံးပြုသည်။
မျက်မှောက်ခေတ် ဘာသာစကားများတွင်မူ ဤစကားစုကို ပညာရေး အသိုင်းအဝန်းတွင် အဓိက အသုံးပြုကြပြီး၊ မိမိ တက်ရောက်ခဲ့ရာ၊ ဘွဲ့ရခဲ့ရာ ကျောင်း၊ ကောလိပ်၊ တက္ကသိုလ်ကို ရည်ညွှန်းသည်။
"Alma mater" at Dictionary.com. Retrieved July 11, 2011. အညွှန်း Category:ပညာရေး။
မြန်မာဘာသာဖြင့် ပါရဂူဘွဲ့ကြီးကြပ်သူ၊ အင်္ဂလိပ်ဘာသာဖြင့် doctoral advisor၊ dissertation director၊ dissertation advisor၊ (ဗြိတိသျှ အင်္ဂလိပ် ဘာသာတွင်) doctoral supervisor ဟု ခေါ်ဆိုသူမှာ ဘွဲ့လွန် ကျောင်းသားများကို ပါရဂူဘွဲ့ (doctorate) ရရှိရန် လမ်းညွှန် ထိန်းကြောင်းပေးသည့် တက္ကသိုလ်ဆရာကို ဆိုလိုသည်။
သင်ရိုးရွေးချယ်ရာတွင် လည်းကောင်း၊ စာတမ်း (dissertation) ရေးရန် သုတေသနနယ်ပယ် ရွေးချယ်ရာတွင်လည်းကောင်း ကူညီပေးလေ့ရှိပြီး၊. အများအားဖြင့် ပါရဂူဘွဲ့ကြီးကြပ်သူများမှာ ဌာနတွင်းရှိ အဆင်မြင့်/ဝါရင့် ဆရာများ ဖြစ်တတ်သည်။
ကျောင်းသားများက ကြီးကြပ်သူရွေးချယ်ရာတွင် ဆရာ၏ သုတေသန နယ်ပယ်၊ ဆရာ၏ သဘောတူညီမှု၊ ၎င်းဆရာနှင့် မိမိ အလုပ်အတူ လုပ်လို/မလုပ်လို စသည်တို့အပေါ် မူတည်ပြီး ရွေးချယ်ကြသည်။
အချို့နိုင်ငံများတွင် ပါရဂူဘွဲ့ကြီးကြပ်သူများမှာ ကျောင်းသား၏ စာတမ်းကော်မတီ၊ သို့မဟုတ် ပါရဂူအရည်အချင်းစစ် စာမေးပွဲတွင် ဥက္ကဋ္ဌအဖြစ် ကြီးမှူးလေ့ရှိပြီး၊ အချို့နိုင်ငံများတွင်မူ ၎င်းဥက္ကဋ္ဌရာထူးကို အခြားသူတစ်ဦးက ယူရလေ့ရှိသည်။
ပမာအားဖြင့် ဒတ်ခ်ျ ပညာရေးစနစ် (Dutch academic system) တွင် တင်းပြည့် ပါမောက္ခများသာ ကော်မတီဥက္ကဋ္ဌ လုပ်ခွင့်ရှိ၍ လက်ထောက်ပါမောက္ခတစ်ဦးကို ကြီးကြပ်သူအဖြစ် ရွေးချယ်သော ကျောင်းသားတစ်ဦး၏ ပါရဂူဘွဲ့ကြီးကြပ်သူကို promotor ဟုခေါ်ဆိုပြီး၊ ကော်မတီဥက္ကဋ္ဌကို co-promotor ဟု ခေါ်သည်။
A Few Words about Dutch University Titles, Ranks etc. , Astronomy Department, Leiden University. Retrieved 2010-02-15. စပိန်ကဲ့သို့သော နိုင်ငံများတွင်မူ ပါရဂူဘွဲ့ ကြီးကြပ်သူသည် ကျောင်းသား၏ အုပ်ထိန်းသူ အကြံပေးအဖြစ် ဆောင်ရွက်နိုင်သော်လည်း စာတမ်း/စာမေးပွဲ ကော်မတီတွင် ပါဝင်ခွင့်မရှိပေ။
၎င်းကော်မတီကို ပါမောက္ခချုပ်ရုံးမှ သီးသန့် ရွေးချယ်ထားသော ဆရာငါးဦးဖြင့် ဖွဲ့စည်းပြီး၊ ၎င်းဆရာငါးဦးကို ဘွဲ့ယူကျောင်းသား၏ ဌာနမှ စာရင်းတင်သွင်းသည့် ဆရာဆယ်ဦးထဲမှ ရွေးချယ်ခြင်း ဖြစ်သည်။
ပညာရေး မျိုးရိုးစဉ်ဆက် (academic genealogy) ကို ကျောင်းသား၏ ပါရဂူဘွဲ့ ကြီးကြပ်သူမှ တဆင့် သာမန် မျိုးရိုးအဆက် လိုက်သကဲ့သို့ လိုက်နိုင်သည်။
ဆိုလိုသည်မှာ မိမိ၏ ဘိုးဘွားဘီဘင်တို့ကို မိဘများမှတဆင့် မျိုးရိုးလိုက်နိုင်သကဲ့သို့ ကျောင်းသား၏ "ပညာရေး ဘိုးဘွားဘီဘင်" တို့ကို ပါရဂူဘွဲ့ကြီးကြပ်သူမှတဆင့် မျိုးရိုးဆက်လေ့ ရှိကြသည်။
အညွှန်း Category:ပညာရေး။
thumb|ပတ်လည်ညီ အက္ခရာသင်္ချာ ဘာသာရပ်ကို စတင်ပျိုးထောင်သူ တစ်ဦးဖြစ်သည့် အမ်မီ နိုသာ (Emmy Noether) က သူ၏ သုတေသန လေ့လာချက်များကို အန့် ဖစ်ရှာ (Ernst Fischer) ထံသို့ ၁၉၁၅ ခုနှစ်အတွင်း ပေးပို့သည့် ပို့စ်ကဒ်ပေါ်တွင် ဆွေးနွေးထားပုံ။
ပတ်လည်ညီ အက္ခရာသင်္ချာဟု မြန်မာဘာသာ ပြန်ဆိုနိုင်သည့် commutative algebra ခေါ် ဘာသာရပ်မှာ သင်္ချာပညာရှိ ခေတ်သစ်၊ သို့မဟုတ် စိတ္တဇ အက္ခရာသင်္ချာဟု ခေါ်နိုင်သည့် abstract algebra ဘာသာရပ်၏ ဘာသာရပ်ခွဲတစ်ခု ဖြစ်ပြီး၊ အက္ခရာသင်္ချာနည်းကျ ဂျီဩမေတြီ (algebraic geometry)၊ ကိန်းသေသီအိုရီ (invariant theory) နှင့် ကိန်းသီအိုရီ (number theory) တို့မှ ၁၉ ရာစုအတွင်း ပေါက်ဖွားလာခြင်း ဖြစ်သည်။
ဤဘာသာရပ်တွင် ပတ်လည်ညီကွင်း (commutative ring) များ၊ ၎င်းကွင်းများထဲရှိ အိုင်ဒီးလ် (ideal) ခေါ် အထူးကွင်းငယ်များ၊ ၎င်းကွင်းများအပေါ် အခြေခံသည့် မော်ဂျူး (module) များ အစရှိသည့် သင်္ချာအရာဝတ္ထုများကို လေ့လာသည်။
မှတ်စု အညွှန်း Category:သင်္ချာ။
ဝင်းဖောင့် (also known as Win Myanmar Fonts) သည် ၁၃-၃-၁၉၉၂ ရက်နေ့တွင် Windows သုံး IBM pc များအတွက် ပထမဆုံး ပေါ်ပေါက်ခဲ့သည့် မြန်မာစာလုံး စနစ် (ဖောင့်) ဖြစ်သည်။
ကွန်ပျူတာသုံး မြန်မာစာစနစ် ASCII စနစ်တွင် Myanmar Character များ ထည့်ထားသော မြန်မာဘာသာ တစ်မျိုးတည်း ရိုက်နိုင်သည့် ဖောင့် စနစ် ဖြစ်သည်။
နောက်ပိုင်းတွင်း ရှမ်း၊ မွန်၊ ကရင် စသည့် အခြား တိုင်းရင်းသား ဘာသာစာဖောင့်များလည်း ထုတ်လုပ်နိုင်ခဲ့သည်။
ယူနီကုဒ် မြန်မာစာစနစ် မပေါ်ခင်က အသုံးပြုခဲ့ကြသည့် လူသုံးအများဆုံး မြန်မာစာ စနစ်ဖြစ်ပြီး၊ ယင်း Win Myanmar Font character set ကို အခြေခံထားသည့် Matrix, U4, Masterpiece, ArtHouse စသည့် အခြား မြန်မာဖောင့် အမျိုးမျိုးလည်း သီးခြား ဒီဇိုင်းနာများထံမှ ထွက်ပေါ်လာခဲ့သည်။
ယခင်က မြန်မာ့ကွန်ပျူတာ ကုမ္ပဏီ လိမိတက် (MCC) မှ တစ်ဦးတည်း ဖြန့်ဖြူခဲ့ပြီး၊ ဆော့ဝဲမူပိုင်မှာ Win Myanmar Systems ဆိုသည့် အဖွဲ့ဖြစ်သည်။
Win Myanmar System official web page and Facebook page သမိုင်းကြောင်း ၁၉၈၀ နှောင်းပိုင်းတွင် ပထမ မျိုးဆက် မြန်မာစာစနစ်ဟု သတ်မှတ်နိုင်သော standalone program များကို IBC PC များပေါ်တွင် စတင် တီထွင်၍ ကြိုးပမ်းခဲ့ကြသည်။
ရန်ကုန် စက်မှု တက္ကသိုလ်နှင့် ရန်ကုန်တက္ကသိုလ် ကွန်ပျူတာဌာနတို့တွင် ဒစ်ဂျစ်တယ် မြန်မာစာ စတင် မွေးဖွားခဲ့သည်ဟု ဆိုနိုင်သည်။
ထိုဌာနများမှ ပညာရှင်များ စမ်းသပ် တီထွင်ထုတ်လုပ်သည့် ဆော့ဝဲများသည် သီးသန့်ရပ်တည်နေသည့်အတွက် အဆိုပါ ပရိုဂရမ်တစ်ခုတည်းတွင်သာ စာရိုက်ရုံ သက်သက်ဖြစ်ပြီး၊ တွက်ချက်ခြင်း၊ ပုံဆွဲခြင်းကဲ့သို့ အခြား မည်သည့် application အတွင်းမှာမှ အသုံးပြု၍ မရနိုင်ခဲ့ပေ။
၁၉၈၈ တွင် ဒုတိယ မျိုးဆက် မြန်မာစာစနစ်ဟု သတ်မှတ်နိုင်သော ပန်းသီးကွန်ပျူတာသုံး ပထမဆုံး မြန်မာစာ ဖောင့်အဖြစ် School of Oriental and African Studies, University of London မှ ပါမောက္ခ ဂျွန် အိုကဲလ် မှ ဖောင့်ရေးဆွဲတတ်သူများကို ငှားရမ်း၍ တီထွင်နိုင်ခဲ့ပြီး၊ Ava Burmese font (Ava Laser) ဟု အမည်ပေးခဲ့သည်။
ထိုခေတ်က ပန်းသီးကွန်ပျူတာများသည် PC များထက် ၅ ဆခန့် ဈေးကြီးသည်သာမက၊ ဈေးကွက်တွင် ၉၀% ခန့်မှာ PC များကိုသာ အသုံးပြုနေကြသေးသည့် ခေတ် ဖြစ်သည်။
၁၉၉၂ ခုနှစ် တွင် IBM pc သုံး ပထမဆုံး မြန်မာစာ ဖောင့်အဖြစ်၊ ယခင် MCC မှ ပရိုဂရမ်မာများ ဖြစ်ကြသည့် ဦးဇော်ထွဋ် (ယခု မြန်မာနက်) နှင့် ဦးသက်ကိုကို (ယခု Reuters) တို့က တီထွင်ထုတ်လုပ် ခဲ့သည်။
ပန်းသီး ကွန်ပျူတာများတွင် ပေါ်ပေါက်ခဲ့သည့် Ava Laser font များကို အတုယူ၍၊ Microsoft Windows version 1.1 နှင့် version 2.0 တို့တွင် ထည့်သွင်း အသုံးပြုပုံကို သရုပ်ပြသွားခဲ့သည်။
မူလက Pioneer Myanmar Font ဟု အမည်ပေးခဲ့သော်လည်း၊ နောင်တွင် Win Myanmar Font အမည်ဖြင့် ဈေးကွက်တင် ရောင်းချခဲ့သည်။
၁၉၉၄ ခုနှစ်တွင် လူမှုရေး၊ ကျန်းမာရေး၊ ဘာသာရေးကဏ္ဍများမှ ပရဟိတ အသင်းများနှင့် အစိုးရ အဖွဲ့အစည်းများ အားလုံးသို့ မြန်မာဖောင့် ၁၀ ခုပါသည့် စုစုပေါင်း ကျပ်ငွေ သိန်း ၈၀ ဘိုးခန့် တန်ဘိုးရှိသော Win Myanmar Office font pack ကို အစုံပေါင်း ၂၀၀ ကျော်ကို လှူဒါန်းခဲ့သည်။
၁၉-၄-၁၉၉၄ ရက်နေ့ထုတ် ဝင်းဖောင့် လှူဒါန်းကြောင်း ပါရှိသည့် မြန်မာ့အလင်း နှင့် ကြေးမုံ သတင်းစာ ဗားရှင်းအလိုက် ထုတ်လုပ်ခဲ့သည့် ဖောင့် အရေအတွက်နှင့် ရက်စွဲ များမှာ အောက်ပါအတိုင်း ဖြစ်သည်။
Version 1: ၁၃-၃-၁၉၉၂ (ဖောင့် ၁ ခု)ဝင်းဖောင့် - ဗားရှင်း ၁ Version 2: ၁၂-၈-၁၉၉၂ (ဖောင့် ၂ ခု)ဝင်းဖောင့် - ဗားရှင်း ၂ Version 3: ၃၁-၁၂-၁၉၉၃ (ဖောင့် ၃၆ ခု)ဝင်းဖောင့် - ဗားရှင်း ၃ Version 4: ၂၁-၁-၂၀၀၅ (ဖောင့် ၁၂၀ ခု)ဝင်းဖောင့် - ဗားရှင်း ၄ Version 5: ၁-၁-၂၀၁၁ (ယူနီကုဒ်ဖောင့် ၁၀ ခု)ဝင်းဖောင့် - ဗားရှင်း ၅ နှင့် ‌မော်ကွန်းတင်ပြီးမိတ္တူ 14 July 2014 တွင် မူရင်း အား ‌မော်ကွန်းတင်ပြီး။
Version 4 (ASCII ဗားရှင်း) thumb|Win Myanmar Font Version 4 ၂၀၀၅ ခုနှစ်တွင် ထုတ်လုပ်ခဲ့သော WinMyanmar4 ကို စီဒီအချပ်ပုံစံဖြင့် ပထမဆုံး ထုတ်လုပ်သော ဗားရှင်း ဖြစ်သည်။
ဤဗားရှင်းတွင် အသစ် ထူးထူးခြားခြား ပါဝင်လာသည်များမှာ မြေပုံဖောင့်များနှင့် ကာတွန်းဖောင့်များ ပါဝင်လာခြင်း ဖြစ်သည်။
Windows XP, Office 2003 သုံး ကွန်ပျူတာများအထိ အသုံးပြုနိုင်သည်။
အောက်ပါအတိုင်း installer package ၂ မျိုးစီ ကွဲပြားသည်။
Win Font Gallery old web site on Tripod WinMyanmar4: ASCII စနစ်သုံး မြန်မာစာဖောင့် ၁၂၀ ကျော် ပါဝင်သည်။
WinInnwa4: ASCII စနစ်သုံး မြန်မာစာစနစ် ဖြစ်ပြီး Win Innwa font တစ်ခုတည်းသာပါရှိသည့် အခမဲ့ ဖြန့်ဝေသော freeware ဖြစ်သည်။
မည်သူမဆို အခမဲ့ တရားဝင် အသုံးပြုနိုင်၊ ထပ်ဆင့်ဖြန့်ဝေနိုင်သည့် freeware ဖြစ်သည်ဟု သိရသည်။
Free WinInnwa4 from CNet and Free Win Innwa 4 from Soft32 (only 1 ASCII font) Version 5 (ယူနီကုဒ် ဗားရှင်း) ယူနီကုဒ် ကမ္ဘာသုံး စံစနစ်နှင့် ကိုက်ညီသော မြန်မာစာဖောင့်များကို WinUni ဖောင့်အုပ်စုအဖြစ် ဗားရှင်း ၅ တွင် သီးခြား ထုတ်လုပ်ခဲ့သည်။
ဆိုလိုသည်မှာ ယခင်က လူသုံးများခဲ့သည့် Win Innwa ဖောင့်ကို ယူနီကုဒ် သုံး Win Myanmar Version 5 တွင် WinUni Innwa အဖြစ် အသုံးပြုသူများ ရောထွေးခြင်း မဖြစ်စေရန် အမည်သစ်ဖြင့် ထုတ်လုပ်လိုက်ခြင်း ဖြစ်သည်။
WinMyanmar5: ယူနီကုဒ်စနစ်သုံး မြန်မာဖောင့် ၁၀ ခု ပါဝင်သည်။
DVD ပုံစံ ဗူးအကြီးဖြင့် ရောင်းချနေသည်ကို တွေ့ရသည်။
WinInnwa5: ယူနီကုဒ်စနစ်သုံး မြန်မာစာစနစ်သုံး ဝင်းယူနီအင်းဝဖောင့် (WinUni Innwa) တစ်ခုတည်းသာပါရှိပြီး၊ တရားဝင် အခမဲ့ ဖြန့်ဝေသော freeware ဖြစ်သည်။
လက်ရှိအခြေအနေ ဒုတိယ မျိုးဆက် မြန်မာစာစနစ်ဟု သတ်မှတ်ကြသော ဝင်းဖောင့်များမှ တစ်ဆင့်၊ data-processing ပြုလုပ်နိုင်သော တတိယမျိုးဆက် မြန်မာစာစနစ် ဖြစ်သည့် မြန်မာ ယူနီကုဒ် ပေါ်ပေါက်လာစေရန်အတွက် ရှေးဦးစွာ ကြိုးပမ်းခဲ့သူများတွင်လည်း ဦးဇော်ထွဋ် ပါဝင်ခဲ့ကြောင်း Unicode Consortium မှ အစည်းအဝေးမှတ်တမ်းများအရ သိရှိရသည်။
၂၉-၇-၁၉၉၈ ရက်စွဲပါ Unicode Consortium အစည်းအဝေး မှတ်တမ်း - L2/98-281R (စာမျက်နှာ ၁၅) ၁၉၉၇ ခုနှစ်လောက်ကတည်းက မြန်မာ ယူနီကုဒ် ပေါ်ပေါက်လာရေးအတွက် သုတေသန မျိုးစုံ လုပ်ခဲ့သူ ဖြစ်သည်။
သူသည် ၂၀၀၀ ခုနှစ်မှစ၍ MCPA အသင်း၏ အလုပ်အမှုဆောင် ဖြစ်ခဲ့ပြီး၊ ယခုအခါတွင် မြန်မာနက် ဆိုသည့် သတင်းအချက်အလက် နည်းပညာ လုပ်ငန်းကို ဦးဆောင်နေပြီး၊ MCIA ခေါ် မြန်မာ ကွန်ပျူတာ လုပ်ငန်းရှင်များ အသင်း၏ ဒုတိယဥက္ကဋ္ဌ အဖြစ် ရွေးချယ်တင်မြှောက် ခံထားရသူ ဖြစ်သည်။
MCF ခေါ် မြန်မာနိုင်ငံ ကွန်ပျူတာ အသင်းချုပ်တွင်လည်း အမှုဆောင် အဖွဲ့ဝင် ဖြစ်သည်။
၁-၁၀-၂၀၁၉ ရက်နေ့တွင် တစ်ကမ္ဘာလုံး ဒစ်ဂျစ်တယ် မြန်မာစာအသုံးပြုသူအားလုံး မြန်မာယူနီကုဒ် စံနစ်ကို ပြောင်းလဲ အသုံးပြုကြမည့်အကြောင်းကို ၆ လ ကြိုတင်၍ အများပြည်သူများကို အသိပေးကြေညာခဲ့ပြီး၊ ယင်းနေ့တွင် မြန်မာယူနီကုဒ် ကူးပြောင်းခြင်း အခမ်းအနားကို နေပြည်တော် MICC1 ခန်းမ၌ ကျင်းပခဲ့သည်။
မြန်မာယူနီကုဒ် စနစ်သို့ ကူးပြောင်းရန် အကူအညီပေးသည့် ဗီဒီယိုများ လှူဒါန်းမှုများ ၁၃-၂-၁၉၉၂ ရက်နေ့တွင် ပြပွဲပြုလုပ်၍ ဌာဆိုင်ရာ အချို့ကို လှူဒါန်းခဲ့သည်ကို သတင်းစာ၊ MRTV တို့တွင် ပါရှိခဲ့သည်။
၁၈-၄-၁၉၉၄ တွင် အကျိုးအမြတ် မယူသော လူမှုရေး၊ ဘာသာရေး၊ ကျန်းမာရေး အသင်းအဖွဲ့များနှင့် အစိုးရ ဌာနဆိုင်ရာများအနက် ကွန်ပျူတာ ကိုယ်ပိုင် အသုံးပြုလျက် ရှိသော အဖွဲ့အစည်း ၂၀၀ ကျော်တို့အား ဖောင့် ၁၀ ခုပါသော Win Myanmar Office font pack ကို လှူဒါန်းခဲ့သည်။
၁၉၉၈ ခုနှစ်တွင် တိုင်းရင်းသား ဘာသာစကားများဖြင့် ကွန်ပျူတာ အသုံးပြုနိုင်ရန် ကချင်၊ ကယား၊ ကရင်၊ ချင်း၊ မွန်၊ ရှမ်း ဘာသာစကား ဝင်းဖောင့်များကို နယ်စပ်ဒေသနှင့် တိုင်းရင်းသား ရေးရာ ဝန်ကြီးဌာနတွင် လိုအပ်သလို အသုံးပြုနိုင်ရန် လှူဒါန်းခဲ့ပြန်သည်။
၂၀၁၉ ခုနှစ်တွင် ယူနီကုဒ်စနစ်ကို အခြေခံထားသည့် အများပြည်သူပိုင် ဘုံသုံး ပြည်ထောင်စုဖောင့် ထုတ်လုပ်ရန်အတွက် ဒစ်ဂျစ်တယ် စာလုံးဒီဇိုင်းများကို ရေးဆွဲ ပေးပြီး၊ မြန်မာနိုင်ငံ ကွန်ပျူတာ အသင်းချုပ် ထံသို့ လှူဒါန်းခဲ့သည်။
ပထမဆုံး မြန်မာဘာသာ အသုံးပြု ကွန်ပျူတာစနစ် ဖြစ်သည်။
၂၀၁၁ ဒီဇင်ဘာတွင် သာလွန် (ပျူ) ဗားရှင်းဖြင့် တစ်ကြိမ်၊ ၂၀၁၂ ဒီဇင်ဘာတွင် သာလွန် (ပုဂံ) ဗားရှင်းဖြင့် တစ်ကြိမ် ဖြန့်ချိခဲ့သည်။
Linux Debian ၊ ထို့နောက် Ubuntu နည်းပညာများကို အခြေခံသည်။
ဆော့ဝဲများ မြန်မာမှုပြုရာတွင် မြန်မာယူနီကုဒ်စံကို လိုက်နာသော သာလွန်ဖောင့်ကို သီးသန့်ရေးဆွဲ အသုံးပြုခဲ့သည်။
နည်းပညာလူငယ်များစွာ စေတနာ့ဝန်ထမ်း ပါဝင်အားဖြည့်ခဲ့ကြသည်။
thumb|မြိတ်ကျွန်းစု မြေပုံ မြိတ်ကျွန်းစု () သည် တနင်္သာရီတိုင်းဒေသကြီးတွင် ပါဝင်ကာ မြန်မာနိုင်ငံ၏ တောင်ဘက်စွန်းတွင် တည်ရှိသည်။
အရွယ်အစား အမျိုးမျိုးရှိသော ကျွန်းပေါင်း ၈၀၀ ကျော်ခန့် ပါဝင်ဖွဲ့စည်းထားသည်။
မလေး ကျွန်းဆွယ်၏ အနောက်ဘက်ကမ်းခြေဖက်ရှိ ကပ္ပလီပင်လယ်တွင်းတွင် တည်ရှိသည်။
တစ်ခါတစ်ရံ ပသျှူးကျွန်းစုဟုလည်း ခေါ်ဆိုလေ့ရှိသည်။
ပထဝီဝင် thumb|မြိတ်ကျွန်းစုရှိ ကမ်းခြေတစ်ခု ကတန်ကျွန်းသည် မြိတ်ကျွန်းစုရှိ အကြီးဆုံးကျွန်းဖြစ်ပြီး စတုရန်းမိုင်ပေါင်း ၁၇၀ ကျယ်ဝန်းကာ ‌မြိတ်မြို့ အနောက်ဘက် ၁၀ မိုင်ခန့်အကွာတွင် ရှိသည်။
ဒုတိယအကြီးဆုံးကျွန်းက ကက်သရင်း ကျွန်း ဖြစ်ကာ၊ တောဖုံးနေပြီး ကမ်းစပ်၌ လမုတောများ ပေါက်ရောက်နေသည်။
အခြား ထင်ရှားသော ကျွန်းများမှာ - ပြင်စဘုကျွန်း Auriol Island Bentinck Kyun ခရစ္စတီးကျွန်း၊ မြိတ်ကျွန်းစုရှိ တောင်ဘက်အစွန်ဆုံးကျွန်း ဒေါင်းကျွန်း (Ross Island) ကွမ်းသီးကျွန်း (Kabosa Island) ကတန်ကျွန်း (King Island) Kanmaw Kyun လမင်းကျွန်း (Lamin Island) လန်ပိကျွန်း (Sullivan's Island) လက်စွပ်အော်ကျွန်း (Domel Island) မလိကျွန်း (Mali Kyun) မြိတ်ကျွန်းစုရှိ မြောက်ဘက်အစွန်ဆုံးကျွန်း ငွေကျွန်း (Money Island) Sabi Island စခန်းသစ်ကျွန်း (Sellore Island) တနင်္သာရီကျွန်း (Tenasserim Island) သူဌေးကျွန်း (Son Island) သံကျွန်း (Davis Island) သရောသဟန်ကြီးကျွန်း (Elphinstone Island) ဇဒတ်ကြီးကျွန်း (Saint Matthew's Island) ဂေဟစနစ် ALDFG ဟု အတိုကောက် ခေါ်ဝေါ်သော စွန့်ပစ် သို့ ပျောက်ဆုံးငါးဖမ်းပိုက်များ၊ ကြိုးများကြောင့် မြိတ်ကျွန်းစုရှိ ၈၇ နေရာတွင် ဂေဟစနစ် ပျက်စီးစပြုနေပြီ ဖြစ်သည်။
ယင်းအရာများသည် သန္တာကျောက်တန်းများ၊ ရေအောက်ကျောက်ဆောင်များပေါ်သို့ ကျရောက် ရစ်ပတ်မိပြီး ရေနေသတ္တဝါများ၊ သန္တာကျောက်တန်းများ ပျက်သုဉ်းခြင်းကို ဖြစ်စေနိုင်သည်။
ဆက်စပ်ဖတ်ရှုရန် ဆလုံလူမျိုး မြိတ်မြို့ ကိုးကား ပြင်ပလင့်ခ်များ Reading list of books on the Mergui Archipelago and the Moken people Helfer in the Islands - a web-app based on the journal of Dr. Johann W. Helfer in the Mergui Archipelago, 1838-40 အက်ဒမန်ကလပ် Category:မြိတ်ကျွန်းစု Category:တနင်္သာရီတိုင်းဒေသကြီး Category:မြန်မာနိုင်ငံရှိ လည်ပတ်စရာနေရာများ။
ကတန်ကျွန်း () သည် မြိတ်ကျွန်းစုအတွင်းရှိ အကြီးဆုံးကျွန်းဖြစ်ကာ ၄၅၀ စတုရန်းကီလိုမီတာ ကျယ်ဝန်းသည်။
ကျွန်းရှိ French Bay Peak သည် ၇၆၇ မီတာ (၂၅၁၆ ပေ) မြင့်ကာ မြိတ်ကျွန်းစုတွင် အမြင့်ဆုံးနေရာဖြစ်သည်။
"Burma 1:250,000 topographic map, Series U542, Mergui, ND 47-14" U.S. Army Map Service, August 1962Bird, Eric C. F. (2010) Encyclopedia of the World's Coastal Landforms Springer Verlag, Netherlands, page 1085, ISBN 978-1-4020-8638-0 အမည်ခေါ်ဝေါ်ပုံ ဗြိတိသျှအုပ်စိုးစဉ်အခါက ဘုရင်ကျွန်း "King Island (Approved)", United States National Geospatial-Intelligence Agency (King's Island)"King's Island (Variant)" , United States National Geospatial-Intelligence Agency ဟု ခေါ်ဝေါ်ခဲ့သော်လည်း နောက်ပိုင်းတွင် ဒေသအခေါ်အဝေါ်ဖြစ်သည့် ကတန်ကျွန်းဟု ပြောင်းလဲခဲ့သည်။
Klinkmüller, Volker et al. (2003) "Kadan Kyun (Kyunsu)" Myanmar DuMont-Reiseverlag, Ostfildern, Germany, page 471 ISBN 3-7701-6147-5, in German ကိုးကား Category:မြိတ်ကျွန်းစု။
ကွမ်းသီးကျွန်း (Prostar Sailing Directions 2005 India & Bay of Bengal Enroute By National Geospatial-intelligence Agency) သည် မြိတ်ကျွန်းစုတွင် ပါဝင်သော ကျွန်းတစ်ခုဖြစ်ကာ ၇ ကီလိုမီတာခန့် ရှည်လျားသည်။
လေးထောင့်ဆန်ဆန် ပုံသဏ္ဌာန်ရှိကာ တနင်္သာရီကျွန်း၏ မြောက်ဘက် ၁၅ ကီလိုမီတာခန့်အကွာ မြိတ်ကျွန်းစု၏ အနောက်မြောက်ဘက်စွန်းတွင် တည်ရှိသည်။
သစ်ပင်များနှင့် တောင်ကုန်းထူထပ်သော ကျွန်းဖြစ်သည်။
အမြင့်ဆုံးနေရာမှာ ၃၉၆ မီတာမြင့်သည်။
left|thumb|လန်ပိကျွန်း လန်ပိကျွန်း () သည် မြိတ်ကျွန်းစုရှိ ကျွန်းဖြစ်ပြီး ၁၈၈ စတုရန်းကီလိုမီတာ ကျယ်ဝန်းကာ မြိတ်ကျွန်းစုတွင်းရှိ အကြီးဆုံးကျွန်းများတွင် ပါဝင်သည်။
၂၀၀၄ ခုနှစ် အိန္ဒိယသမုဒ္ဒရာ ငလျင်နှင့် ဆူနာမီကြောင့် လန်ပိကျွန်းရှိ ဆလုံလူမျိုး ၂၀၀ ခန့် သေဆုံးခဲ့သည်။
Tsunami Impact on Burma မြန်မာနိုင်ငံ၏ တစ်ခုတည်းသော အဏ္ဏဝါအမျိုးသားဥယျာဉ်ဖြစ်သည့် လန်ပိကျွန်း အဏ္ဏဝါအမျိုးသားဥယျာဉ်ကို ၁၉၉၆ ခုနှစ်တွင် ဖွင့်လှစ်ခဲ့သည်။
သူဌေးကျွန်း () သည် မြိတ်ကျွန်းစုရှိ ကျွန်းငယ်တစ်ခုဖြစ်သည်။
ကော့သောင်းမြို့နှင့် ထိုင်းနိုင်ငံတောင်ပိုင်း ရနောင်းမြို့တို့၏ အနီးတွင် တည်ရှိသည်။
သူဌေးကျွန်းကို မြန်မာနိုင်ငံအစိုးရမှ ထိုင်းနိုင်ငံအခြေစိုက် VSE Group ထံသို့ ခရီးသွားလုပ်ငန်းအတွက် နှစ်ရှည်ငှားရမ်းထားသည်။
ကျွန်းပေါ်တွင် အက်ဒမန်ကလပ် အမည်ရ ကြယ်ငါးပွင့်အဆင့်ရှိ ကာစီနိုနှင့် အပန်းဖြေဂေါက်ကွင်းကို ဖွင့်လှစ်ထားသည်။
thumb|သူ​ဌေးကျွန်းဟိုတယ် ကိုးကား Category:မြိတ်ကျွန်းစု။
တနင်္သာရီကျွန်း () သည် မြိတ်ကျွန်းစုတွင် ပါဝင်သော ကျွန်းတစ်ခုဖြစ်သည်။
ကွမ်းသီးကျွန်း၏ တောင်ဘက် ၁၅ ကီလိုမီတာအကွာ၊ မြိတ်ကျွန်းစု၏ အနောက်မြောက်ဘက်စွန်းတွင် တည်ရှိသည်။
၁၀ ကီလိုမီတာခန့် ရှည်လျားပြီး မညီမညာပုံသဏ္ဌာန်ရှိသည့် ကျွန်းဖြစ်သည်။
တောထူထပ်သည့်ကျွန်းတစ်ခုဖြစ်ကာ ၄၉၄ မီတာအမြင့်ရှိသော မတ်စောက်သည့် တနင်္သာရီတောင်ထွတ်သည် ကျွန်းရှိ အမြင့်ဆုံးနေရာ ဖြစ်သည်။
ဒေါင်းကျွန်း () သည် မြိတ်ကျွန်းစု၏ မြောက်ဘက်ခြမ်းတွင် တည်ရှိသည့် ကျွန်းတစ်ခုဖြစ်သည်။
၁၆ ကီလိုမီတာ ရှည်လျားကာ ၁၁၀ စတုရန်းကီလိုမီတာ ကျယ်ဝန်းသည်။
မလိကျွန်း () သည် မြိတ်ကျွန်းစုတွင် ပါဝင်သည့် ကျွန်းတစ်ခုဖြစ်သည်။
မြိတ်ကျွန်းစု၏ မြောက်ဖက်အစွန်ဆုံးတွင် တည်ရှိသည်။
၉၉ စတုရန်းကီလိုမီတာ ကျယ်ဝန်းပြီး မြောက်မှတောင်သို့ ၃၁ ကီလိုမီတာရှိသော ရှည်လျားသေးသွယ်သည့် ကျွန်းဖြစ်သည်။
thumbnail|ပုတတ်စာသရုပ်ဖော်ပုံ ပုတတ်စာ (ပဒတ်စာ) သည် ရုက္ခဗေဒအခေါ် Kaempferia candida ဖြစ်သည်။
အပွင့်ဖြူ၍ဝတ်ဆံဝါပြီး‌ မြေတွင်ကပ်ပေါက်သည့်ဟင်းလျာပင်တစ်မျိုးဖြစ်သည်။
မြန်မာနိုင်ငံအောက်ပိုင်းတွင် ပေါက်ရောက်လေ့ရှိသည်။
ကဆုန်လတွင် ပေါက်လေ့ရှိသည်။
thumb|အန်းဒရေ အင်နီ‌ယေစတာ အန်းဒရက်(စ်) အင်နီယက်စတာ အင်နီယက်စတာ ကို ၁၉၈၄ ခုနှစ် မေလ ၁၁ ရက် နေ့တွင် မွေးဖွားခဲ့ပြီး အမည်အပြည့်အစုံမှာ Andrés Iniesta Luján ဖြစ်သည်။
စပိန် အမျိုးသား လက်ရွေးစင် အသင်းနဲ့ ဘာစီလိုနာ အသင်း တို့၏ အလယ်တန်းကစားသမား တစ်ဦး ဖြစ်သော အင်နီယက်စတာ သည် ဘာစီလိုနာလူငယ် အကယ်ဒမီ လာမာဆီယာ သို့ အသက် ၁၂ နှစ်အရွယ်တွင် ရောက်ရှိခဲ့ပြီး ပထမဆုံးအကြိမ် အသင်းကြီးကစားသမား အဖြစ် ၂၀၀၂ ခုနှစ် ၊ အသက် ၁၈ နှစ် အရွယ်တွင် ပွဲထွက်ခဲ့သည်။
၂၀၀၄-၂၀၀၅ ရာသီမှ စတင်ကာ ပုံမှန်ကစားခွင့် ရရှိခဲ့ပြီး ဘာစီလိုနာ အသင်း တစ်ရာသီထဲ ဖလား ၆ လုံးရခဲ့သော ၂၀၀၉ ခုနှစ်တွင် အဓိက အရေးပါသော ကစားသမားတစ်ဦး အဖြစ်ပါဝင်ခဲ့သည်။
သူသည်ဘာစီလိုနာကြယ်ပွင့်ကွင်းလယ်ကစားသမားတစ်ယောက်လည်းဖြစ်သည်။
သူသည်ကမ္ဘာ့ အကောင်းဆုံးကွင်းလယ် ကစားသမား များထဲမှ တစ်ယောက်အဖြစ် သတ်မှတ်ခံ ခဲ့ရသည်။
လက်ရှိတွင် ယူအေအီးနိုင်ငံ၊ အမ်းမရိတ်ကလပ်အသင်း‌၏ ကွင်းလယ်ကစားသမားဖြစ်သည်။
သမိုင်းတလျှောက် အကြီးကျယ်အခမ်းနားဆုံးသော ကွင်းလယ်လူများထဲမှ တစ်ဦးအပါအဝင်ဖြစ်သည်။
သူ၏ ပင်ကိုစွမ်းရည်များ၊ ကစားဟန်များဖြင့်ပေါင်းစပ်ကာ ဘောလုံးကို ကျွမ်းကျင်စွာ ထိန်းသိမ်းကစားနိုင်မှု၊ ဟန်ချက်ညီမှု၊ ကျဉ်းထဲကျပ်ထဲမှ ရုန်းထွက်နိုင်မှုတို့မှာ အံ့မခမ်းဖြစ်သည်။
အင်နီယေစတာသည် သူ့ကစားသမားဘဝတလျှောက်လုံးနီးပါးကို ဘာစီလိုနာအသင်းနဲ့ ဖြတ်သန်းခဲ့သည်။
ဇာဗီ၊ ဘူးစကွက်စသော အသင်းဖော်ကွင်းလယ်လူများနှင့် အတွဲညီညီ ကစားခဲ့ပြီး သူတို့သုံးဦး၏ ကွင်းလယ်မှာ သမိုင်းတလျှောက်အကောင်းဆုံးထဲမှ တစ်ခုဖြစ်ခဲ့သည်။
စပိန်လက်ရွေးစင် အသက် ၁၆နှစ် အောက် ၊ အသက် ၁၉ နှစ်အောက် နှင့် အသက် ၂၁ နှစ်အောက် အသင်းများတွင် ကစားခဲ့ပြီး စပိန်လက်ရွေးစင်အသင်းကြီး အတွက် နိုင်ငံတကာပွဲ ကို ၂၀၀၆ ခုနှစ် တွင် စတင်ကစားခဲ့သည်။
၂၀၀၆ ဖီဖာကမ္ဘာ့ဖလား အတွက် စပိန်လက်ရွေးစင်အသင်းတွင် ရွေးချယ်ခံခဲ့ရပြီး စပိန်အသင်းဗိုလ်စွဲ ခဲ့သော ၂၀၀၈ ခုနှစ် ယူရိုပြိုင်ပွဲတွင် အဓိက ကစားသမားတစ်ဦးအဖြစ် ပွဲတိုင်းပါဝင်ကစားကာ ပြိုင်ပွဲ၏ အကောင်းဆုံး ၁၁ ယောက်အသင်းတွင်လည်း ရွေးချယ်ခံခဲ့ရသည်။
အင်နီယက်စတာသည် ၂၀၁၀ ဖီဖာကမ္ဘာ့ဖလား တွင်လည်း စပိန်အသင်းတွင် ရွေးချယ်ခံခဲ့ရပြီး ဗိုလ်လုပွဲ တွင် အဖိုးတန် အနိုင်ဂိုး ကိုသွင်းယူခဲ့ကာ ပွဲ၏ အကောင်းဆုံးကစားသမား ဆု နှင့် ကမ္ဘာ့ဖလား ကြယ်စင်စု အသင်းတွင်လည်း ရွေးချယ်ခံခဲ့ရသည်။
ယူရို ၂၀၁၂ ပြိုင်ပွဲတွင် ပွဲ၏အကောင်းဆုံးကစားသမား ဆု ၃ ဆု(အီတလီနဲ့ဖိုင်နယ်ပွဲ အပါအဝင်) နှင့်တကွ ပြိုင်ပွဲတစ်လျှောက်လုံးအကောင်းဆုံး ကစားသမား အဖြစ် ရွေးချယ်ခံခဲ့ရပြီး စပိန်အသင်းကို ဒုတိယမြောက် နိုင်ငံတကာ ပြိုင်ပွဲ ချန်ပီယံ အဖြစ်သို့ ပို့ဆောင်နိုင်ခဲ့သည်။
၂၀၁၂ ခုနှစ်တွင် ဥရောပ ၏ UEFA အကောင်းဆုံးကစားသမားဆုကို ရရှိခဲ့ပြီး ၂၀၁၁-၂၀၁၂ UEFA Champions League အကောင်းဆုံးကစားသမား အဖြစ်လည်း ရွေးချယ်ခံခဲ့ရသည်။
၂၀၁၀ ခုနှစ် FIFA Ballon d'Or ဆုကို လီယွန်နယ် မက်ဆီ၏နောက်ဒုတိယနေရာတွင် ရပ်တည်နိုင်ခဲ့ပြီး ၂၀၁၂ ခုနှစ်တွင် တတိယ နေရာရရှိခဲ့သည်။
နိုင်ငံတကာ ဘောလုံးသမိုင်းနှင့် အချက်အလက်စာရင်းဇယားဆိုင်ရာ အဖွဲ့အစည်းတစ်ခုဖြစ်သော IFFHS မှ ၂၀၁၂ ခုနှစ် နှင့် ၂၀၁၃ ခုနှစ် အကောင်းဆုံး ကစားကွက်ပုံဖော်သူ (Playmaker) အဖြစ် သတ်မှတ်ခဲ့ပြီး ၂၀၀၉ ခုနှစ်တွင် စပိန်လာလီဂါ တစ်နှစ်တာအကောင်းဆုံး ဆုကို ရရှိခဲ့သည်။
UEFA အကောင်းဆုံးအသင်းတွင် ၄ နှစ်ဆက် (၂၀၀၉ ၊ ၂၀၁၀ ၊ ၂၀၁၁ ၊ ၂၀၁၂) ရွေးချယ်ခံခဲ့ရပြီး FIFA အကောင်းဆုံး ၁၁ ယောက်အသင်းတွင် ၆နှစ်ဆက် (၂၀၀၉၊ ၂၀၁၀ ၊ ၂၀၁၁ ၊ ၂၀၁၂ ၊ ၂၀၁၃ နှင့် ၂၀၁၄) မဲပေးခြင်း ခံခဲ့ရသည်။
တစ်ဦးချင်း နှင့် အသင်း လိုက် အောင်မြင်မှုများ နှင့်တကွ နိုင်ငံ နှင့် ကလပ် အသင်း အတွက် အကောင်းဆုံး စွမ်းဆောင်ခဲ့သော သူ၏ ကြိုးပမ်းမှုများအတွက် ၂၀၁၁ ခုနှစ်တွင် Marca Legend Award ရရှိခဲ့ပြီး ၂၀၁၄ ခုနှစ်တွင် Golden Foot Award ကို ရရှိခဲ့သည်။
ဖုန်ကြားရှင် (; ) သည် မြန်မာနိုင်ငံ၊ ကိုးကန့်အထူးဒေသ၏ ဥက္ကဋ္ဌတစ်ဦးဖြစ်ခဲ့ပြီး မြန်မာအမျိုးသား ဒီမိုကရက်တစ် မဟာမိတ်တပ်မတော် (MNDAA) ၏ ခေါင်းဆောင်တစ်ဦးအဖြစ် ၂၀၂၀ ဒီဇင်ဘာ ၁၉ အထိ တာဝန်ယူခဲ့သည်။
ဖုန်ကြားရှင်သည် ရှမ်းပြည်နယ်မြောက်ပိုင်းရှိ MNDAA ဌာနချုပ်တွင် ၂၀၂၂ ခုနှစ် ဖေဖော်ဝါရီ၁၆ရက် မနက်ပိုင်းက လူကြီးရောဂါဖြင့်ကွယ်လွန်သွားသည်။
ကိုယ်ရေးအကျဉ်း ဇို့ချွမ် (Szechuan) တရုတ်မျိုးနွယ်မှ ဆင်းသက်လာသော ဖုန်ကြားရှင်ကို ၁၉၃၁ခုနှစ်တွင်ကိုးကန့်ဒေသ ဟောင်ဆော်ထူးဟော် ရွာလေးတွင်မွေးဖွားသည်။
၁၉၆၀ ကျော်ကာလများက ဂျင်မီယန်း၏ ကိုးကန့်တော်လှန်ရေး တပ်ဖွဲ့တွင် အရာရှိအဖြစ်တာဝန်ထမ်းဆောင်ပြီး ၁၉၆၇ခုနှစ်တွင်တရုပ်ပြည်ရှိ ဗမာပြည် ကွန်မြူနစ်ပါတီကေဒါများနှင့် အဆက်အသွယ်ရခဲ့ကာ လက်နက်အထောက်အပံ့ပါရမည်ဆိုသည့် ကတိကဝတ်ပါ ရရှိခဲ့သူဖြစ်သည်။
နောက်ပိုင်းတွင် ဖုန်ကြားရှင်သည် သူ့ညီ ဖုန်ကြားဖူနှင့်အတူ ဘေကျင်းကို သွားခဲ့သည်။
၁၉၆၈၊ ဇန်နဝါရီ ၅ရက်နေ့တွင်တရုတ်ပြည်မှနေ၍ကိုးကန့်ပြည်သူ့လွတ်မြောက်ရေး တပ်မတော်ကို ဦးဆောင်ပြီး ကိုးကန့်ဒေသကို ပြန်လည်ဝင်ရောက်ခဲ့သည်။
ထို့နောက် ကွန်မြူနစ်ပါတီနှင့် ပူးပေါင်းခဲ့သည်။
၁၉၇၀ အစောပိုင်းကာလက မူးယစ်ဆေးဝါးရောင်းဝယ်မှုကို စတင်လုပ်ကိုင်သည်ဟု သုံးသပ်သူများကဆိုသည်။
၁၉၈၉ မတ်လတွင်ညီဖြစ်သူ ဖုန်ကြားဖူနှင့်အတူ ကွန်မြူနစ်ပါတီကိုပြန်လည် ပုန်ကန်သည်။